EkBass/fiwiki-20250220-pages-articles huggingface dataset:
Tulisuudelma

Tulisuudelma (El Choclo) on argentiinalaisen Angel Villoldon 1900-luvun taitteessa säveltämä ja sanoittama tango. Sen suomenkielinen teksti on Kullervon, ja se alkaa sanoilla ”Sun tulisuudelmasi tähden aatos entää...”. Laulua pidetään yhtenä varhaisimmista argentiinalaisista tangoista. ==Historiaa== ”El Choclon” arvellaan sävelletyn 1898, ja sen ensiesityksen tiedetään tapahtuneen vuonna 1903 eräässä kahvilassa Buenos Airesissa. Kappaleen nimi tarkoittaa suomeksi maissintähkää, ja säveltäjän sisaren mukaan se tarkoittaa muuatta paikallista kovaotteista sutenööriä, joka oli saanut lempinimensä kullankeltaisista hiuksistaan. Lauluteksti oli alun perin humoristinen ja katuelämästä kertova, kuten muissakin varhaisissa tangoissa. Lauluntekijä Villoldo täydensi omaa sanoitustaan myöhemmin. Vuonna 1930 lauluun teki uuden sanoituksen Marambio Catán ja vuonna 1947 Enrique Santos Discépolo, jonka teksti nousi sittemmin suosituimmaksi laulun espanjankielisissä levytyksissä. Englanniksi laulun on levyttänyt nimellä ”Kiss of Fire” muun muassa Louis Armstrong vuonna 1955. ==”Tulisuudelma” Suomessa== Laulun levyttivät suomeksi ensimmäisenä Rita Elmgren ja toisena Olavi Virta ja Metro-tytöt, molemmat vuonna 1953. Muita suomalaislevyttäjiä ovat Eino Grön (1963), Eero Savolainen (1974), Väinö Lehtinen (1978), Erkki Junkkarinen (1979), Reijo Taipale (1990), Tarja Ylitalo (1990) ja Tapani Kansa (1999). Instrumentaaliversioita ”Tulisuudelmasta” ovat levyttäneet muiden muassa Esko Könönen (1961), Reijo Lehtovirta (1973) ja Francis Goya (1993). Kappaleen mukaan ovat nimensä saaneet muun muassa Hotelli Vantaan tanssiravintola Tulisuudelma ja MTV:n 1990-luvun alussa televisioima Tulisuudelma-tanssiorkesterikilpailu. ==Lähteet== Luokka:1890-luvun musiikkiteokset Luokka:Tangot Luokka:Suomalaiset käännöskappaleet
Carl Forssell

Carl Otto Forssell (25. lokakuuta 1917 Tukholma – 28. marraskuuta 2005 Ängelholm) oli ruotsalainen miekkailija ja olympiamitalisti. Forssell saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili myös Melbournen kesäolympialaisissa 1956.Olympics at Sports-Reference.com Forssell saavutti lisäksi useita MM- mitalejahttp://www.sport-komplett.de/sport- komplett/sportarten/f/fechten/hst/13.html. == Lähteet == * Carl Forssell Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset miekkailijat Luokka:Ruotsalaiset olympiamitalistit Luokka:Vuonna 1917 syntyneet Luokka:Vuonna 2005 kuolleet
Per Carleson

Per Hjalmar Ludvig Carleson (11. heinäkuuta 1917 Tukholma – 8. kesäkuuta 2004 Göteborg) oli ruotsalainen miekkailija ja olympiamitalisti. Carleson saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili myös Melbournen kesäolympialaisissa 1956.Olympics at Sports-Reference.com Carleson saavutti lisäksi useita MM- mitalejahttp://www.sport-komplett.de/sport- komplett/sportarten/f/fechten/hst/13.html. == Lähteet == * Per Carleson Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === == Aiheesta muualla == Luokka:Ruotsalaiset miekkailijat Luokka:Ruotsalaiset olympiamitalistit Luokka:Vuonna 1917 syntyneet Luokka:Vuonna 2004 kuolleet
Bengt Ljungquist

Bengt Helge Ljungquist (20. syyskuuta 1912 Uumaja – 15. heinäkuuta 1979 Förslöv) oli ruotsalainen miekkailun olympiamitalisti, kouluratsastaja ja ratsastusvalmentaja. Ljungquist kilpaili yhteensä viisissä kesäolympialaisissa 28 vuoden aikavälillä. Hän kilpaili miekkailussa olympiatasolla kaikilla kolmella välineellä ja saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili miekkailijana kesäolympialaisissa myös Berliinissä 1936 ja Melbournessa 1956. Tokion kesäolympialaisissa 1964 Ljungquist kilpaili kouluratsastajana. Urheilijanuransa jälkeen Ljungquist muutti Yhdysvaltoihin, missä hän toimi arvokisamitalien arvoisesti maan kouluratsastusjoukkueen valmentajana 1970-luvulla.Olympics at Sports-Reference.com Olympiamitaliensa lisäksi Ljungquist saavutti miekkailussa useita MM-mitalejahttp://www.sport- komplett.de/sport-komplett/sportarten/f/fechten/hst/13.html. Ylioppilaaksi valmistumisen jälkeen hän kävi kadettikoulun ja valmistui luutnantiksi 1938. Hän osallistui Talvisotaan ruotsalaisten vapaaehtoisjoukossa, joka taisteli Pohjois-Suomessa keväällä 1940. Vuonna 1967 hänet ylennettiin everstiksi. Armeijauran jälkeen hän vietti suurimman osan elämästän Yhdysvaltain Marylandissä. == Lähteet == * Bengt Ljungquist Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset miekkailijat Luokka:Ruotsalaiset olympiamitalistit Luokka:Ruotsalaiset kouluratsastajat Luokka:Ruotsalaiset upseerit Luokka:Vuonna 1912 syntyneet Luokka:Vuonna 1979 kuolleet
Kuivaketju10-toimintamalli

Kuivaketju10 on Oulun kaupungin rakennusvalvontaviraston ja ympäristöministeriön kehittämä toimintamalli. Sen tarkoituksena on ennaltaehkäistä ja vähentää kosteusvaurioita rakennuksissa koko rakennuksen elinkaaren ajan. Vaurioitumisriskien hallinta perustuu erityisesti rakentamisvaiheen valvontaan ja onnistumisen todentamiseen. Ympäristöministeriöllä on Kuivaketju10:lle rinnakkainen kosteudenhallintaa säätelevä asetus (782/2017), joka yleisempi menettelytapa rakennusten kosteusteknisen toimivuuden varmistamiseksi. Kuivaketju10:ssa on listattu 10 merkittävintä kosteusvaurioriskiä, joiden torjumiseen keskitytään kaikissa rakentamisen vaiheissa. Toimintamalli sisältää myös ohjeet, joilla onnistuminen todennetaan luotettavasti. Toimintamallin sanotaan vähentävän yli 80 % kosteusvaurioiden seurannaiskustannuksista. Kuivaketju10-toimintamallissa valvonnasta vastaa kosteudenhallintakoordinaattori. ==Riskilista== # Rakennuksen ulkopuolelta tuleva vesi vaurioittaa perustuksia ja lattiarakenteita. # Sadevesi pääsee tunkeutumaan ulkoseinärakenteen sisälle. # Vesikatteen läpäisevä vesi tunkeutuu aluskatteen vuotokohdista yläpohjaan. # Kosteutta siirtyy ilmansulkukerroksen vuotokohdista ulkoseinä- ja yläpohjarakenteisiin. # Väärin mitoitettu ja säädetty ilmanvaihto ei poista ylimääräistä kosteutta, vaan pakottaa sen siirtymään rakenteisiin. # Vesiputkien rikkoutumiset aiheuttavat kiinteistöön laajoja vesivahinkoja. # Huonosti toteutetussa märkätilassa kosteus vaurioittaa ympärillä olevat rakenteet. # Kosteiden betonirakenteiden päällystäminen aiheuttaa päällystemateriaalin turmeltumisen. # Materiaalien ja rakenteiden kastuminen vaurioittaa rakennuksen. # Huonolla ylläpidolla rakennus rapistuu hitaasti, mutta varmasti. ==Lähteet== Luokka:Kiinteistönhoito
Rickard Sarby

Erik Rickard Sarby (19. syyskuuta 1912 Dannemora – 10. helmikuuta 1977 Uppsala) oli ruotsalainen kilpapurjehtija ja olympiamitalisti. Sarby saavutti finnjollalla, venetyypillä jonka oli itse suunnitellut, olympiapronssia Helsingissä 1952. Hän kilpaili olympiatasolla myös Lontoossa 1948 ja Melbournessa 1956.Olympics at Sports-Reference.comRuotsin olympiakomitea == Lähteet == * Rickard Sarby Bio, Stats, and Results Olympics at Sports- Reference.com * Profiili Ruotsin olympiakomitea === Viitteet === == Aiheesta muualla == Luokka:Ruotsalaiset kilpapurjehtijat Luokka:Ruotsalaiset olympiamitalistit Luokka:Vuonna 1912 syntyneet Luokka:Vuonna 1977 kuolleet
Sydänsuruja

Sydänsuruja (Heartaches) on Al Hoffmanin säveltämä ja John Klennerin sanoittama yhdysvaltalainen iskelmä vuodelta 1931. Suomessa se tunnetaan etenkin Olavi Virran levytyksenä vuodelta 1960, nopeana rumbana jonka vihellysosuudet hoitaa ”Pakilan satakieleksi” kutsuttu Erkki Junkkarinen. Suomenkielisen sanoituksen siihen on tehnyt Sauvo Puhtila ja sovituksen Eino Virtanen. Laulu alkaa sanoin ”Viiltää, viiltää, nyt suru sydäntäni viiltää...”. Virran versio ei kuitenkaan ollut ensimmäinen suomenkielinen levytys kappaleesta, vaan vuosikymmentä aiemmin vuonna 1950 Eero Väre levytti sen Kullervon sanoituksena. Muita kappaleen levyttäneitä suomalaisartisteja (kaikki Saukin sanoin) ovat Esko Rahkonen (1967), Kai Lind (1975), Eino Valtanen (1978), Topi Sorsakoski (1986), Four Cats (1994) ja Sauli Lehtonen (1995). Instrumentaaliversion siitä ovat tehneet Agents (1980) ja Heikki Laurila (1981). Yhdysvalloissa tunnetuimpia versioita kappaleesta olivat Ted Weemsin orkesterin instrumentaalilevytykset vuosilta 1933, 1938 ja 1947, joista vasta viimeinen nosti kappaleen todella suosituksi. Elmo Tannerin vihellyssooloineen ne toimivat esikuvana Eino Virtasen Olavi Virralle tekemälle sovitukselle. ==Lähteet== Luokka:Yhdysvaltalaiset musiikkikappaleet Luokka:Vuoden 1931 kappaleet Luokka:Suomalaiset käännöskappaleet Luokka:Sauvo Puhtilan sanoittamat kappaleet
Trials Rising

Trials Rising on RedLynxin ja Ubisoft Kiovan kehittämä Ubisoftin julkaisema moottoripyöräpeli, joka on osa Trials-videopelisarjaa. Peli julkaistiin 26. helmikuuta 2019 PlayStation 4-, Xbox One-, Nintendo Switch- ja Windows- alustoille. Se seuraa sarjassa vuonna 2014 julkaistua Trials Fusionia, ja se on ensimmäinen RedLynxin julkaisema peli Nintendo Switchillä. Pelissä pelaaja hallinnoi moottoripyörää kaksiulotteista ja kolmiulotteista maailmaa yhdistävissä kentissä pelisarjalle ominaiseen tapaan. Pelissä on yhteensä yli 120 valmista kenttää, ja pelaajien itse tekemiä kenttiä on mahdollista jakaa internetin välityksellä. Valmiit kentät sijoittuvat kohteisiin ympäri maailmaa, sisältäen myös tunnettuja maamerkkejä kuten Eiffel-tornin, Himalajan vuoriston ja Rooman Colosseumin. Suomen kohdalla pelissä on metsään sijoittuva kenttä, jonka taustalla näkyy muun muassa mäkihyppytorni. Lisää kenttiä julkaistaan lisäksi myöhemmin ladattavana sisältönä. Pelin uutuuksiin kuuluu muun muassa Tandem Bike -pelimoodi, jossa kaksi pelaajaa voi ohjata samaa moottoripyörää. Myös pelihahmojen kustomointimahdollisuuksia on huomattavasti aiempia pelisarjan osia enemmän. == Lähteet == == Aiheesta muualla == * Luokka:Trials Luokka:Vuoden 2019 videopelit Luokka:Nintendo Switch -pelit Luokka:PlayStation 4 -pelit Luokka:Windows-pelit Luokka:Xbox One -pelit
Kristian Palotie

Kristian Palotie (s. 23. syyskuuta 1987 Helsinki) on suomalainen urheiluselostaja ja koripallovalmentaja. Palotie on viimeksi toiminut Korisliigassa pelaavan Ura Basketin päävalmentajana.https://www.basket.fi/basket/uutiset/kristian-palotie-ura- basketin-paavalmentajaksi/ == Selostusura == Palotie on toiminut FIBA:n arvokisojen ja Euroliiga-selostajana vuodesta 2010, jonka oikeudet omistaa kaudella 2020–2021 Viasat.https://www.viasat.fi/sport-paketti Nelonen Medialla näytettävät NBA-ottelut kaudesta 2013–14 on kuultu pääosin Palotien selostamana. Palotie on toiminut vuodesta 2020 myös Korisliigan ja vuodesta 2021 Suomen koripallomaajoukkueen pääselostajana ja vakituisena studioasiantuntijana Nelonen Median Korisliiga ja Susijengi -lähetyksissä. == Valmentajaura == Valmennusura alkoi syksyllä 2011 Sykki ry:ssä. Kaudeksi 2015–16, Palotie nimettiin PuHu Junioreiden miesten päävalmentajaksi miesten 1. divisioona B:hen. Kaudella 2016–17, hän johdatti PuHu Juniorit 1. divisioona B:n mestariksi. Palotie siirtyi Ura Basketin päävalmentajaksi kaudeksi 2017–18, jossa hän johdatti joukkueen miesten 1. divisioona A:n mestaruuteenhttps://www.basket.fi/basket/uutiset/ura-basket-hurjasteli-divari- a-n-mestaruuteen/ ja Korisliiga -paikkaan.http://urabasket.fi/32454/liigaan/ Keväällä 2020 Palotien sopimus Ura Basketin päävalmentajana purettiin. == Yksityiselämä == Kristian Palotie on geenitutkijan ja akateemikon Leena Palotien sekä professori Aarno Palotien poika.http://www.ts.fi/urheilu/3776396/Huippututkijoiden+pojan+elaman+tayttaa+koripallo++seuraavaksi+Kristian+Palotie+haluaa+nostaa+Kaarinan+liigakartalle == Lähteet == Luokka:Suomalaiset koripallovalmentajat Luokka:Suomalaiset urheiluselostajat Luokka:Elävät henkilöt Luokka:Vuonna 1987 syntyneet
Skull & Bones (täsmennyssivu)

Skull & Bones tai Skull and Bones voi viitata seuraaviin: * Skull and Bones, salaseura * Skull & Bones, Cypress Hillin albumi * Skull and Bones, Ubisoftin videopeli * Skull & Bones, Argentiinalainen metalliyhtye
Benoît Verdickt

Benoît Verdickt (27. syyskuuta 1884 Steenhuffel, Belgia – 28. huhtikuuta 1970 Ville St-Laurent, Montreal, Kanada) oli säveltäjä, kuoromestari ja pedagogi. Hän valmistui Mechlinin konservatoriosta ja saapui vuonna 1906 Kanadaan, jossa hän toimi urkurina vuosina 1906–1912 Québecin Victoriavillessä. Vuosina 1912–1913 hän työskenteli Rochesterissa New Yorkissa. Vuosina 1913–1963 hän toimi Sts-Anges-kirkon kuoromestarina Lachinessa. Hänen oppilaidensa joukossa oli Gustave Robitaille.The Canadian Encyclopedia: Benoît Cerdickt Verdicktin sävellyksiä ovat Cantique de mariage solistille ja kuorolle (1918) ja Missa pro defunctis kuorolle ja uruille (1941). Lachinen museossa on Verdicktin mukaan nimetty paviljonki. == Lähteet == Luokka:Kanadalaiset säveltäjät Luokka:Kanadalaiset urkurit Luokka:Kanadalaiset kuoronjohtajat Luokka:Vuonna 1884 syntyneet Luokka:Vuonna 1970 kuolleet
Michel Longtin

Michel Longtin (s. 20. toukokuuta 1946 Montreal) on kanadalainen säveltäjä ja pedagogi. Hänen pääasialliset opettajansa olivat André Prévost ja Serge Garant Montrealin yliopistossa sekä Paul Pedersen, Bengt Hambraeus ja Alcides Lanza McGillin yliopistossa. Hän itse aloitti opettamisen Montrealin yliopistossa vuonna 1973 ja opetti siellä täysipäiväisesti vuosina 1987–2006. Hän oli mukana perustamassa Québecin elektroakustisen musiikin luomisen ja tutkimisen seuraa vuonna 1977.The Canadian Encyclopedia: Michel Longtin Longtin oli alun perin tunnettu elektroakustisesta musiikistaan, mutta 1980-luvulta lähtien hän on keskittynyt enimmäkseen akustisen soitinmusiikin säveltämiseen. Vuonna 1986 hän sai Jules Léger -palkinnon kamarimusiikkiteoksestaan Pohjatuuli, hommage à Sibelius. Hänen elektroakustisiin teoksiinsa kuuluvat Rituel II ja Mi e meta. == Lähteet == Luokka:Kanadalaiset säveltäjät Luokka:Vuonna 1946 syntyneet Luokka:Elävät henkilöt
Viimeinen kevät

Viimeinen kevät on sotilasmuusikkona toimineen Aarne Jokelan säveltämä ja Juha Vainion salanimellä Mirja Lähde sanoittama molli-iskelmä. Laulusta tuli suosittu Markuksen ensilevytyksenä vuodelta 1969. Tahtilajiin 12/8 kirjoitetun laulun sanat alkavat ”Jatkuvan tahtoisin päivän tään...”. Kaihoisassa sanoituksessa pelätään rakastetun menettämistä, ja tämän tunnelman luomisessa käytetään "viimeisen kevään" metaforaa. Markuksen eli Markku Tranbergin oman kertoman mukaan Jouko ja Kosti olivat kieltäytyneet kappaleen levyttämisestä, jolloin tuottaja Toivo Kärki oli luvannut antaa kappaleen levytettäväksi seuraavalle, joka tulee hänen ovestaan sisään. Näin ”Viimeisen kevään” sai levyttää esittäytymään tullut uusi kyky Markus. Laulun muita levyttäjiä ovat Ahonkylän flikat (1975), Eija Sinikka (1975), Eino Grön (1977), Pasi Kaunisto (1977), Aikamiehet (1979), Merja Rantamäki (1991), Matias Sassali (1991), Four Cats (1994) ja Aki Hietala (1999). Laulu on myös monien harrastajakuorojen levyttämä. ==Lähteet== Luokka:Juha Vainion sanoittamat kappaleet Luokka:Vuoden 1969 kappaleet
Tuulella ei ole ystävää

Tuulella ei ole ystävää (U vetra net nikakogo druga tai Pesnja o druge) on Andrei Petrovin (1930–2006) säveltämä laulu neuvostoliittolaisesta elokuvasta Put k pritsalu (1962), joka on esitetty Suomen televisiossa nimellä Matka satamaan. Sen on levyttänyt Tapio Rautavaara nimellä ”Hiljainen satama” (1963, san. Heikki Saari), mutta tunnetummaksi nousi Heikki Aarvan levytys ”Tuulella ei ole ystävää” samalta vuodelta. Se ylsi levymyyntitilaston kymmenennelle tilalle joulukuussa 1963 ja oli Finndiscin Safir-levymerkin parhaiten menestynyt julkaisu. Sen sanoituksen on tehnyt Erik Lindström nimimerkillä Hillevi, ja saman sanoitusversion ovat levyttäneet myös Arja Saijonmaa vuonna 1983, Eila Pienimäki vuonna 1990 ja Arja Havakka vuonna 1999. Kappaletta ei pidä sekoittaa Vladimir Vysotskin Ystävän lauluun, jonka alkuperäisnimi on myös Pesnja o druge. ==Lähteet== Luokka:Neuvostoliittolaiset musiikkikappaleet Luokka:Vuoden 1962 kappaleet Luokka:Suomalaiset käännöskappaleet
Energiaa

Energiaa on suomalaisen Neljä Ruusua -yhtyeen kokoelmalevy, joka julkaistiin marraskuussa 1994. Albumilla on remixejä yhtyeen aiemmin julkaisemista kappaleista ja liveäänite yhtyeen konsertista Tampereen Kaupunginorkesterin kanssa. Energiaa nousi parhaimillaan Suomen virallisen albumilistan sijalle seitsemän. Yhteensä listaviikkoja levylle kertyi kahdeksan. Albumi ylitti kultarajan vuonna 1996, ja yhteensä sitä on myyty yli 22 100 kappaletta. Levyn nimikkokappale julkaistiin singlenä, ja se nousi singlelistan sijalle seitsemän ja Rumban 50 Hittiä -listan sijalle kuusi. Kappaleeseen kuvattiin myös Aulis Moision ja Tommi Tikan ohjaama musiikkivideo. == Kappaleet == Kaikki san. Ilkka Alanko ja säv. Kode Koistinen, ellei muuta mainittu. == Tekijät == Neljä Ruusua * Ilkka Alanko * Kode Koistinen * Lade Laakkonen * Kämy Kämäräinen Muut esiintyjät * Tampereen Kaupunginorkesteri (CD 2) * Tuomas Ollila – kapellimestari (CD 2) Tuotanto * Riku Mattila – tuotanto ja miksaus (CD 1: 1) * T. T. Oksala – äänitys (CD 1: 1) * J. Hämäläinen – miksaus (CD 2) * Yrjö Hjelt – miksaus (CD 2) * Pauli Saastamoinen – masterointi Energiaa- albumin kansilehtinen. == Lähteet == Luokka:Neljän Ruusun albumit Luokka:Vuoden 1994 kokoelma-albumit Luokka:Suomalaiset popalbumit
Give Me Your Love

Give Me Your Love on Famen esittämä kappale, joka edusti Ruotsia vuoden 2003 Eurovision laulukilpailussa Riiassa. Kappale sijoittui Euroviisuissa 26 maan joukosta 107 pisteellä sijalle 5. == Lähteet == Luokka:Ruotsin euroviisuedustuskappaleet Luokka:Vuoden 2003 euroviisuedustuskappaleet
Shame on You

Shame on You on Tomas Thordarsonin esittämä kappale, joka edusti Tanskaa vuoden 2004 Eurovision laulukilpailussa Turkin Istanbulissa. Kappale kilpaili ensimmäistä kertaa järjestetyssä semifinaalissa, jossa se sijoittui kolmanneksitoista ja täten karsiutui finaalista. == Lähteet == Luokka:Tanskan euroviisuedustuskappaleet Luokka:Vuoden 2004 euroviisuedustuskappaleet
Heaven (Jónsin kappale)

Heaven on Jónsin esittämä kappale, joka edusti Islantia vuoden 2004 Eurovision laulukilpailussa Turkin Istanbulissa. Islanti pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 19. 16 pisteellä. == Lähteet == Luokka:Islannin euroviisuedustuskappaleet Luokka:Vuoden 2004 euroviisuedustuskappaleet
It Hurts

It Hurts (alun perin ruotsiksi Det gör ont) on Lena Philipssonin esittämä kappale, joka edusti Ruotsia vuoden 2004 Eurovision laulukilpailussa Turkin Istanbulissa. Ruotsi pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 5. 170 pisteellä. == Lähteet == Luokka:Ruotsin euroviisuedustuskappaleet Luokka:Vuoden 2004 euroviisuedustuskappaleet
Südtirol Arena

Südtirol Arena () on Anterselvassa, Italiassa sijaitseva ampumahiihtostadion. Stadionilla on kilpaillaan vuosittain tammikuussa ampumahiihdon maailmancupin osakilpailut. Lisäksi stadionilla on järjestetty kokonaisuudessaan ampumahiihdon maailmanmestaruuskilpailut neljästi; vuosina 1975, 1983, 1995 ja 2007. Lisäksi Anterselvassa järjestetään vuoden 2020 maailmanmestaruuskilpailut. Stadionin ominaispiirre on sen korkeus. Südtirol Arena on rakennettu yli 1 600:aan metriin. Näin korkealla ilma on jo merkittävästi ohuempaa kuin merenpinnan tasolla. Siksi urheilijoiden on usein vaikeampi palautua ja ampua Anterselvassa kuin muissa maailmancupin kilpailuissa. Anterselvan kilpailuissa usein nouseekin poikkeavia nimiä korkeille sijoille, sillä korkealla asuminen vaikuttaa korkeaan ilmanalaan tottumiseen positiivisesti. Esimerkiksi Anaïs Bescond, Anton Šipulin ja Anastasija Kuzmina ovat perinteisesti tehneet kauden parhaita suorituksiaan juuri Anterselvassa. Useimmat urheilijat asuvat kilpailujen ajan alhaalla laaksossa palautumisen nopeuttamiseksi. Anterselvan latuverkosto on pääosin niittyä, eikä siitä ole asfaltoitu kuin pieniä osia. == Lähteet == * IBU- Season Guide 2017-2018 Luokka:Ampumahiihtostadionit Luokka:Italian urheilupaikat Luokka:Italian ampumahiihto Luokka:Talviolympialaiset 2026 Luokka:Etelä-Tiroli
Canmore Nordic Centre

Canmore Nordic Centre on Kananaskis Improvement Districtissä Albertassa Kanadassa sijaitseva ampuma- ja maastohiihtostadion. Stadion sijaitsee Canmore Nordic Centre Provincial Park -puistossa (Provincial park, ) lähellä Canmoren kaupunkia. Stadion on rakennettu alun perin vuoden 1988 talviolympialaisten maasto- ja ampumahiihtotapahtumia varten. Vuosien 2005 ja 2006 välillä stadion uudistettiin nykyaikaiseksi ampumahiihtokeskukseksi parantamalla ampumaolosuhteita, uudistamalla, laajentamalla ja asfaltoimalla latuja sekä parantamalla keinolumen tykityksen mahdollisuuksia. Olympialaisten jälkeen Canmoressa on järjestetty hiihtolajien kansainvälisiä kilpailuita vain hyvin epäsäännöllisesti. Se on viimeksi ollut sekä ampuma- että maastohiihdon maailmancupien näyttämönä kevättalvella 2016 stadionin viimeisimpien uudistustöiden jälkeen. IBU-Cupia Canmore on järjestänyt kahdesti; vuosina 2012 ja 2015. Lisäksi se on isännöinyt ampumahiihdon nuorten MM-kilpailuja vuonna 2009. == Lähteet == * IBU-Season Guide 2015-2016 Luokka:Ampumahiihtostadionit Luokka:Kanadan urheilupaikat Luokka:Kanadan hiihto Luokka:Talviolympialaiset 1988 Luokka:Albertan urheilu
Joseph P. Kennedy III

Joseph ”Joe” Patrick Kennedy III (s. 4. lokakuuta 1980 Brighton, Massachusetts) on yhdysvaltalainen lakimies ja demokraattipoliitikko. Kennedy toimi 2013-2021 Massachusettsin 4. vaalipiirin kongressiedustajana Yhdysvaltain edustajainhuoneessa. Vaalipiiriin kuuluvat Bostonin läntiset esikaupunkialueet ja Massachusettsin eteläinen rannikko. Kennedy syntyi Brightonin kaupunginosassa Bostonissa. Valmistuttuaan Stanfordin yliopistosta hän työskenteli kaksi vuotta vapaaehtoisena rauhanjoukoissa Dominikaanisessa tasavallassa. Vuonna 2009 hänestä tuli oikeustieteen kandidaatti Harvardin yliopistossa. Hän erosi syyttäjän virasta alkuvuodesta 2012, jotta voisi pyrkiä edustajainhuoneeseen. Kennedy valittiin ja vannoi virkavalansa 3. tammikuuta 2013. Kennedy on valinnut jättävänsä paikkansa edustajainhuoneessa ja pyrkivänsä osavaltion senaattoriksi isosetiensä Edward M. Kennedyn ja John F. Kennedyn tavoin. Valinta sisältää riskin sillä jos hän ei tule valituksi, hän joutuu täysin ulos hallinnosta. Kukaan Kennedy ei ole koskaan hävinnyt äänestystä Massachusettsin osavaltiossa. Kennedyllä on kaksoisveli Matthew Rauch ”Matt” Kennedy. Hänen isänsä on poliitikko Joseph Patrick Kennedy II, ja hän kuuluu siis ”Kennedyn klaaniin”; hän on oikeusministeri Robert F. Kennedyn lapsenlapsi, presidentti John F. Kennedyn veljenpojanpoika ja suurlähettiläs Joseph P. Kennedyn lapsenlapsenlapsi. == Lähteet == Luokka:Kennedy-suku Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1980 syntyneet Luokka:Elävät henkilöt
Holmenkollenin kansallisareena

Holmenkollenin kansallisareena () on Holmenkollenilla Oslossa Norjassa sijaitseva maasto- ja ampumahiihtostadion. Lisäksi stadioniin kuuluvat Holmenkollenin ja Midtstuenin hyppyrimäet. Stadionilla kilpaillaan vuosittain Holmenkollenin hiihtofestivaalit, johon kuuluu pohjoismaisten hiihtolajien ja ampumahiihdon maailmancupien osakilpailuja. Siellä on järjestetty myös pohjoismaisten hiihtolajien kilpailutapahtumat vuoden 1952 talviolympialaisissa, hiihdon maailmanmestaruuskilpailut neljästi vuosina 1930, 1966, 1982 ja 2011 sekä ampumahiihdon maailmanmestaruuskilpailut kokonaisuudessaan kolmesti vuosina 1986, 2000 ja 2016. Stadion on uudistettu useita kertoja. Edellinen suuri uudistus tapahtui vuosina 2008–2010, jolloin stadionin lähes kaikki rakenteet uusittiin vuoden 2011 hiihdon MM-kilpailuja varten. Tuolloin talvilajien maailmancupeja ei järjestetty lainkaan Holmenkollenilla. Maastohiihdon maailmancupissa Holmenkollenilla käydään vuosittain 50 ja 30 km pitkien matkojen kilpailut, jotka käydään Holmenkollenin lisäksi ainoastaan arvokilpailuissa kansainvälisellä tasolla. Ampumahiihdon maailmancupissa Holmenkollen on ollut myös finaaliviikonlopun järjestäjä. Holmenkollenin kansallisareenaan kilpalatuverkoston pituus on noin 10 km. Stadion muistetaan ennen kaikkea sumusta, joka on usein häirinnyt sekä mäkihyppy- että ampumahiihtotapahtumia. Holmenkollbakken ja Holmenkollenin kappeli ovat alueen tunnetuimpia tunnusmerkkejä, lisäksi Holmenkollbakkenin sisätiloissa on maailman vanhin hiihtomuseo. Holmenkollen-mitali jaetaan ansioituneille pohjoismaisten hiihtolajien urheilijoille ja ampumahiihtäjille. == Lähteet == * IBU-Season Guide 2017-2018 Luokka:Norjan talviurheilukeskukset Luokka:Ampumahiihtostadionit Luokka:Talviolympialaiset 1952 Luokka:Norjan ampumahiihto Luokka:Norjan maastohiihto Luokka:Norjan yhdistetty Luokka:Oslon rakennukset ja rakennelmat Luokka:Oslon urheilu
Agamotton silmä

Agamotton silmä (), tai joskus myös Agamotton amuletti, on kuvitteellinen esine Marvel-universumissa. Se on Tohtori Oudon kantama amuletti, joka on saanut nimensä ensimmäiseltä ”maailman mahtavimman velhon” tittelin kantajalta, velholta nimeltä Agamotto. == Muissa medioissa == === Elokuvat === *Agamotton silmä esiintyy Marvel Cinematic Universessa riipuksena, jonka sisällä säilytettiin alun perin Aikakiveä, yhtä kuudesta Ikuisuuskivestä, jolla pystyi tutkimaan todennäköisyyksiä ja manipuloimaan aikaa. **Esine esiintyi ensi kerran elokuvassa Doctor Strange (2016), kun Stephen Strange löytää sen ja opettelee käyttämään sitä Cagliostron kirjan avulla. Vaikka Karl Mordo ja Wong varoittivat esineen käytön rikkovan luonnonlakia, Strange käytti sitä elokuvan lopussa peruakseen Hongkongin pyhäkön tuhoutumisen ja vangitakseen itsensä ja Dormammun aikasilmukkaan, jonka voimin taivutella Dormammu jättämään Maa rauhaan. Lopussa Strange palautti esineen Kamar-Tajiin, kunnes oppisi käyttämään sitä paremmin. **Elokuvassa Thor: Ragnarök (2017), amuletti nähtiin Strangen kaulassa, kun Thor saapui Sanctum Sanctorumiin pyytämään apua Lokin ja Odinin etsimisessä. **Elokuvassa Avengers: Infinity War (2018), Ikuisuuskiviä etsivä Thanos lähetti Cull Obsidianin ja Ebony Maw’n hakemaan sitä. Maw vangitsi Strangen, joka oli suojannut amulettinsa loitsulla. Myöhemmin Strange päätyy Tony Starkin, Peter Parkerin ja Galaksin Vartijoiden ohella Thanoksen kotiplaneetalle Titaniin ja siellä Strange käyttää Aikakiveä tutkiakseen 14 000 605 vaihtoehtoista tulevaisuutta, huomaten vain yhden niistä johtavan Thanoksen häviöön. Kun Thanos lopulta saapuu ja sankarit käyvät taisteluun häntä vastaan, Thanos tulee taistelun aikana tuhonneeksi Agamotton silmän, koska tiesi ettei Aikakivi ei enää ollut sen sisällä. Lopulta Strange luovuttaa Aikakiven Thanokselle Starkin hengen pelastamiseksi ja hän sanoo Starkille, että ”ei ollut toista tapaa”. ** Elokuvassa Avengers: Endgame (2019), kun Kostajat olivat matkustaneet ajassa kvanttitunnelin avulla noutamaan menneisyyden Ikuisuuskiviä peruakseen Thanoksen aiheuttamat tuhot, Bruce Banner meni New Yorkin taistelun aikaiseen Sanctum Sanctorumiin tapaamaan Muinaista, jonka hallussa Agamotton silmä ja Aikakivi silloin olivat ja joka puolusti Sanctumia chitaureilta. Muinainen varoitti, että hänen omaan aikajatkumoonsa tulisi kaaos, jos se menettäisi Aikakiven, vaikka Banner vannoi, että palauttaisi kiven käytön jälkeen. Muinainen kuitenkin luopuu kivestä vasta, kun Banner kertoo Strangen luovuttaneen todellisen aikajatkumon Aikakiven Thanokselle vapaaehtoisesti, uskoen, että se oli osa Strangen suunnitelmaa. Elokuvan lopussa Steve Rogers palauttaa Aikakiven ja muut Ikuisuuskivet takaisin omiin aikajatkumoihinsa. ** Elokuvassa Spider-Man: No Way Home (2021), Strange jatkoi yhä Agamotton silmän kantamista, vaikka siinä ei enää ole Aikakiveä. ** Elokuvassa Doctor Strange in the Multiverse of Madness (2022), kun America Chavezia jahtaava Gargantos hyökkäsi näkymättömänä New Yorkiin, Strange käytti Agamotton silmää muuttaakseen Gargantoksen näkyväksi. == Lähteet == Luokka:Marvel-universumin käsitteet ja esineet
Noretisteroni

Noretisteroni eli noretindroni (C20H26O2) on steroideihin kuuluva orgaaninen yhdiste. Yhdistettä käytetään lääketieteessä raskaudenehkäisyssä sekä amenorrean ja endometrioosin hoidossa. ==Ominaisuudet, käyttö ja valmistus== Huoneenlämpötilassa noretisteroni on väritöntä kiteistä ainetta. Yhdiste on optisesti aktiivista ja sen ominaiskiertokyky kloroformiliuoksessa on -31,7. Noretisteroni on vaikutuksiltaan progestiini. Se sitoutuu progesteronireseptoreihin ja vähentää gonadoliberiinin tuotantoa. Noretisteronia voidaan käyttää ehkäisyssä yhdessä estrogeenien kanssa tai itsenäisesti niin kutsuttuna minipillerinä. Ehkäisyn lisäksi noretisteronia voidaan käyttää amenorrean ja endometrioosin hoidossa sekä kuukautisten ajankohdan siirtämiseen. Ensimmäisen kerran noretisteronia syntetisoi Carl Djerassi vuonna 1950. Lähtöaineena oli estronin metyylieetteri ja ensimmäinen vaihe oli Birch-pelkistys litiumin avulla ammoniakkiliuoksessa. Seuraavassa vaiheessa hydroksyyliryhmä hapetetaan karbonyyliryhmäksi kromitrioksidin avulla. Seuraavassa vaiheessa tapahtuu reaktio trietyyliortoformaatin kanssa ja muodostuu tyydyttymätön enolieetteri. Kaksi viimeistä vaihetta ovat reaktio litiumasetylidin kanssa ja hydrolyysi happamissa olosuhteissa. : ==Lähteet== Luokka:Steroidit Luokka:WHO:n tärkeimmät lääkkeet
The Elder Scrolls VI

The Elder Scrolls VI on Bethesda Game Studiosin kehitteillä oleva roolipeli, jonka tulee julkaisemaan Bethesda Softworks. Peli on The Elder Scrolls -pelisarjan kuudes ja jatko-osa The Elder Scrolls V: Skyrimille. Ensimmäisen kerran virallista tietoa pelistä julkistettiin vuoden 2018 E3-messuilla, jolloin pelistä esitettiin lyhyt teaser-traileri. Julkaisuvuotta ei ole vielä julkistettu. Bethesda Game Studiosin johtaja Todd Howard kertoi tuolloin pelin kehityksen olevan vielä alkutekijöissä. Phil Spencerin mukaan peliä ei tulla näkemään PlayStation-konsoleilla. == Lähteet == Luokka:The Elder Scrolls -pelit
Manarola

Manarola on kylä ja frazione, joka sijaitsee Riomaggioren kunnassa La Spezian maakunnassa Ligurian aluueella Italiassa. Se kuuluu Unescon maailmanperintöluetteloon kuuluvaan Cinque Terren kyläryppääseen. Itse kylän nimi juontaa latinankieliseen "magna rota" ilmaukseen josta se on juontunut ilmaukseen "magna roea" joka tarkoittaa isoa pyörää viitaten isoon myllyn pyörään. Sen San Lorenzo kirkon kulmakivi muurattiin vuonna 1338. Se on yksi La via dell'Amore reitin päätepisteistä, toisen ollessa Riomaggiore. == Aiheesta muualla == * Luokka:Unescon maailmanperintökohteet Italiassa Luokka:La Spezian maakunta Luokka:Italian kylät
Jean-Marie Koné

Jean-Marie Koné (5. lokakuuta 1913 Sikasso – 15. toukokuuta 1988 Abidjan) oli malilainen poliitikko. Koné syntyi siirtomaahallinnon virkailijan kymmenlapsiseen perheeseen. Hän kävi koulua Sikassossa ja Bamakossa ja valmistui Dakarin William Ponty -koulusta vuonna 1935. Koné työskenteli opettajana ja rehtorina Gaossa, Koumandoussa, Loulounissa ja Bougounissa. Hän osallistui ammattiyhdistystoimintaan ja perusti Modibo Keïtan kanssa siirtomaavaltaa arvostelleen lehden L’œil du Kénédougou vuonna 1943. Koné oli yksi Sudanin liiton perustajista ja sen politbyroon jäsenSanankoua, s. 124.. Hän toimi Ranskan Sudanin ja sitä seuranneen Sudanin tasavallan hallituksen varapuheenjohtajana ja puheenjohtajana vuosina 1957–1959. Vuonna 1959 hänestä tuli oikeusministeri ja vuonna 1962 Malin taloussuunnitteluministeri. Sudanin liiton maltilliseen siipeen kuulunut Koné joutui epäsuosioon Malin frangin devalvoinnin takia vuonna 1967 eikä häntä valittu politbyroon korvanneen vallankumouksen puolustuskomitean jäseneksi.Sanankoua, s. 48, 146. Moussa Traorén johtaman sotilasvallankaappauksen jälkeen hän toimi väliaikaisen hallituksen ulkoministerinä vuosina 1968–1969. ==Lähteet== * ===Viitteet=== Luokka:Malilaiset poliitikot Luokka:Oikeusministerit Luokka:Vuonna 1913 syntyneet Luokka:Vuonna 1988 kuolleet
Immula

Immula on Lohjan 29. kaupunginosa. Immulan alue sijaitsee Lohjan koillisosassa, Lohjanharjun tuntumassa, Hanko–Hyvinkää radan eteläpuolella. Alueen peruspalvelut ovat Perttilässä ja Lohjan asemalla Ventelässä. Immulassa toimii Orthexin tehdas. Etäisyys alueelta on Lohjan asemalle n. 1 km ja kaupungin keskustaan 6 km. Julkisen liikenteen yhteydet Mäntynummentien kautta kaupungin keskustan ja Helsingin suuntaan ovat hyvät, vuoroväli arkisin on noin tunti. Puruskorventien kevyen liikenteen väylää pitkin alueelta on hyvät yhteydet keskustan ja Muijalan suuntaan. Tontit sijaitsevat suhteellisen tasaisella vanhalla avohakatulla metsävyöhykkeellä. Alueen lähituntumassa n. 1 km etäisyydellä toimii Munkkaan jätekeskus, jossa jätteitä käsitellään ja lajitellaan. Kotitalouksien sekajätteet toimitetaan Vantaan Långmossabergenissä sijaitsevaan jätteenpolttolaitokseen. Immulassa toimii Immulan-Pauninkyläyhdistys, joka järjestää tapahtumia Immulaan ja Paunin kylään. == Historia == 1540-luvulla Immulassa oli yhteensä viisi taloa; Seppälä, Sauvo (Sauhu), Pukali, Hakuli ja Perttilä. Lisäksi kylässä oli Haittolan torppa, joka kuului Veijolan rusthollille, sekä Tarran talon torpat Stenbacka ja Frigård. Stenbackaa ja Frigårdia kutsuttiin Arabian lääniksi. Vuonna 1917 Immulaan perustettiin Immulan puhelinosuuskunta, jonka säännöt vahvistettiin 1918. Puhelinosuuskunta toimi aluksi Immulan kansakoululla. Vuonna 1955 Immulan puhelinosuuskunta siirtyi automaattikeskukseen. Immulassa sijaitsi myös sekatavarakauppa perhe Sydänmaan kodissa, joka valmistui 1952. Kauppa lopetti toimintansa 1975. == Nähtävyydet == Immulassa on pari hiidenkirnua Immulanraitin läheisellä kalliolla. Lisäksi Frigårdin mäeltä löytyy kivimuodostelmia, jotka ovat mahdollisesti vanhat käräjäkivet. ==Lähteet== Luokka:Lohjan kaupunginosat
Rúnar Alex Rúnarsson

Rúnar Alex Rúnarsson (18. helmikuuta 1995 Reykjavik) on islantilainen jalkapalloilija, pelipaikaltaan maalivahti, joka edustaa seurajoukkuetasolla turkkilaista Antalyasporia lainalla englantilaisesta Arsenalista. Rúnar pelasi Knattspyrnufélag Reykjavíkurissa kolme ottelua Islannin pääsarjassa vuonna 2013. Seura voitti tuolla kaudella Islannin-mestaruuden. Kausilla 2014–2018 hän pelasi FC Nordsjællandissa 60 ottelua Tanskan Superliigassa. Hän siirtyi 1,6 miljoonan euron siirtosummalla Dijoniin kesällä 2018 ja pelasi kahden seuraavan kauden aikana 36 Ligue 1:n ottelua. Syyskuussa 2020 hän siirtyi kahdella miljoonalla eurolla Arsenaliin, jossa on pelannut yhden ottelun Englannin Valioliigassa ja neljä ottelua Eurooppa-liigassa. Kaudella 2021–2022 hän pelasi 17 ottelua lainalla Jupiler Pro Leaguen Leuvenissa. Kauden 2022–2023 hän on lainalla Turkin Superliigan Alanyasporissa. Rúnar pelasi yhden ottelun alle 17-vuotiaiden EM-kilpailuissa 2012. Hänet valittiin ensimmäisen kerran Islannin maajoukkueeseen tammikuussa 2014, mutta ensimmäisen ottelunsa hän pelasi Tšekkiä vastaan vuonna 2017. Hän kuului Islannin joukkueeseen MM-kilpailuissa 2018, muttei päässyt pelaamaan. Rúnar on pelannut maajoukkueessa yhteensä 22 ottelua. Näistä kolme on ollut MM- ja kaksi EM-karsintaotteluita. == Lähteet == Luokka:Islantilaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Frederik Schram

Frederik August Albrecht Schram (19. tammikuuta 1995 Dragør, Tanska) on islantilainen jalkapalloilija. Hänen pelipaikkansa on maalivahti. Schram edustaa seurajoukkuetasolla tanskalaista Odense BK:ta. Hän on edustanut myös FC Vestsjællandia ja FC Roskildea. Hän pelasi ensimmäisen ottelun Islannin maajoukkueessa vuonna 2017. Schram on pelannut maajoukkueessa yhteensä kolme ottelua. ==Lähteet== Luokka:Islantilaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Hörður Björgvin Magnússon

Hörður Björgvin Magnússon (11. helmikuuta 1993 Reykjavík) on islantilainen jalkapalloilija. Hänen pelipaikkansa on puolustaja. Hörður edustaa seurajoukkuetasolla englantilaista Bristol Citya. Hän on edustanut myös Knattspyrnufélagið Framia, Juventusta, Spezia Calcioa ja AC Cesenaa. Hän pelasi ensimmäisen ottelun Islannin maajoukkueessa vuonna 2014. Hörður on pelannut maajoukkueessa yhteensä 16 ottelua tehden niissä kolme maalia. ==Lähteet== Luokka:Islantilaiset jalkapalloilijat Luokka:Vuonna 1993 syntyneet Luokka:Elävät henkilöt
Hólmar Örn Eyjólfsson

Hólmar Örn Eyjólfsson (s. 6. elokuuta 1990 Sauðárkrókur) on islantilainen jalkapalloilija. Hänen pelipaikkansa on puolustaja tai puolustava keskikenttäpelaaja. Hólmar edustaa seurajoukkuetasolla bulgarialaista PFK Levski Sofiaa. Hän on edustanut myös Handknattleiksfélag Kópavogsia, West Hamia, Cheltenham Townia, KSV Roeselarea, Bochumia Rosenborgia ja Maccabi Haifaa. Hän pelasi ensimmäisen ottelun Islannin maajoukkueessa vuonna 2012. Hólmar on pelannut maajoukkueessa yhteensä kahdeksan ottelua tekemättä niissä maaliakaan. ==Lähteet== Luokka:Islantilaiset jalkapalloilijat Luokka:Vuonna 1990 syntyneet Luokka:Elävät henkilöt
Samúel Friðjónsson

Samúel Friðjónsson (22. helmikuuta 1996 Reykjanesbær) on islantilainen jalkapalloilija. Hänen pelipaikkansa on laitapuolustaja tai keskikenttäpelaaja. Hän edustaa seurajoukkuetasolla saksalaista Paderbornia, jonne hän siirtyi tammikuussa 2020 norjalaisesta Vålerengasta. Hän pelasi kevätkaudella 2020 Bundesliigassa viisi ottelua. Hän on edustanut myös Knattspyrnudeild Keflavíkuria, Readingia ja Viking Stavangeria. Samúel pelasi ensimmäisen ottelunsa Islannin maajoukkueessa vuonna 2018. Hän on pelannut maajoukkueessa yhteensä seitsemän ottelua tekemättä niissä maaliakaan. MM- kilpailuissa 2018 hän kuului Islannin joukkueeseen mutta jäi vaihtopelaajaksi. == Lähteet == Luokka:Islantilaiset jalkapalloilijat Luokka:Vuonna 1996 syntyneet Luokka:Elävät henkilöt
Rúrik Gíslason

Rúrik Gíslason (25. helmikuuta 1988 Reykjavík) on islantilainen jalkapalloilija. Hänen on keskikenttäpelaaja. edustaa seurajoukkuetasolla saksalaista SV Sandhausenia. Hän on edustanut myös Handknattleiksfélag Kópavogsia, Charltonia, Viborgia, Odense BK:ta, FC Kööpenhaminaa ja 1. FC Nürnbergiä. Hän pelasi ensimmäisen ottelun Islannin maajoukkueessa vuonna 2009. Rúrik on pelannut maajoukkueessa yhteensä 47 ottelua tehden niissä kolme maalia. ==Lähteet== Luokka:Islantilaiset jalkapalloilijat Luokka:Vuonna 1988 syntyneet Luokka:Elävät henkilöt
Jean-Marie Beaudet

Jean-Marie Beaudet (20. helmikuuta 1908 Thetford Mines, Québec – 19. maaliskuuta 1971 Ottawa, Toronto) oli kanadalainen kapellimestari. Hän toimi lukuisissa CBC:n tehtävissä vuosina 1937–1964 ja oli sen edustajana Pariisissa vuosina 1957–1959. Vuosina 1959–1961 hän toimi Canadian Music Centren toimeenpanevana sihteerinä, ja vuonna 1964 hänet nimitettiin National Arts Centren musiikilliseksi johtajaksi. Hän kokosi siellä yhteen keskuksen pysyvän orkesterin, joka teki debyyttinsä vuonna 1968. Vuonna 1971 Beaudet sai postuumisti Canadian Music Councilin mitalin.The Canadian Encyclopedia: Jean- Marie Beaudet == Lähteet == Luokka:Kanadalaiset kapellimestarit Luokka:Vuonna 1908 syntyneet Luokka:Vuonna 1971 kuolleet
Ólafur Ingi Skúlason

Ólafur Ingi Skúlason (1. huhtikuuta 1983 Reykjavík) on islantilainen jalkapalloilija. Hänen on puolustava keskikenttäpelaaja. Ólafur edustaa seurajoukkuetasolla islantilaista Fylkiria. Hän on edustanut urallaan useita eri seuroja. Hän pelasi ensimmäisen ottelun Islannin maajoukkueessa vuonna 2003. Ólafur on pelannut maajoukkueessa yhteensä 36 ottelua tehden niissä yhden maalin. ==Lähteet== Luokka:Islantilaiset jalkapalloilijat Luokka:Vuonna 1983 syntyneet Luokka:Elävät henkilöt
Björn Bergmann Sigurðarson

Björn Bergmann Sigurðarson (26. helmikuuta 1991 Akranes) on islantilainen jalkapalloilija. Hänen pelipaikkansa on hyökkääjä. Björn edustaa seurajoukkuetasolla venäläista FK Rostovia. Hän on edustanut myös Íþróttabandalag Akranessia, Lillestrøm SK:ta, Wolverhampton Wanderersia, Moldea ja FC Kööpenhaminaa. Hän pelasi ensimmäisen ottelun Islannin maajoukkueessa vuonna 2011. Björn on pelannut maajoukkueessa yhteensä 13 ottelua tehden niissä yhden maalin. ==Lähteet== Luokka:Islantilaiset jalkapalloilijat Luokka:Vuonna 1991 syntyneet Luokka:Elävät henkilöt
Albert Guðmundsson (jalkapalloilija, 1997)

Albert Guðmundsson (s. 15. kesäkuuta 1997 Reykjavík, Islanti) on islantilainen jalkapalloilija, joka on pelipaikaltaan laitahyökkääjä. Hän edustaa Eredivisiessä pelaavaa AZ Alkmaaria. Hän on edustanut PSV:tä tai sen reserviseuraa koko ammattilaisuransa. Hän kuuluu myös Islannin jalkapallomaajoukkueeseen jossa hän pelasi ensimmäisen ottelun vuonna 2017. Albert on pelannut maajoukkueessa yhteensä kolme ottelua tekemättä niissä maaliakaan. == Lähteet == == Aiheesta muualla == * Albert Guðmundssonin esittely Islannin jalkapalloliiton sivustolla Luokka:Islantilaiset jalkapalloilijat Luokka:Vuonna 1997 syntyneet Luokka:Elävät henkilöt
Bunk’d

Bunk’d on yhdysvaltalainen Pamela Eells O’Connellin luoma komediasarja. Sen sisarsarja on vuosina 2011–2015 esitetty tilannekomediasarja Jessie. Sen esittäminen aloitettiin Yhdysvalloissa Disney Channel -kanavalla 31. heinäkuuta 2015. == Juoni == Sarjassa Emma, Ravi ja Zuri lähtevät Jessie- sarjassakin olleesta New Yorkin -asunnosta Kikiwaka-kesäleirille Mainen osavaltioon Koillis-Yhdysvaltoihin. Heidän vanhempansa tapasivat toisensa nuorina samaisella leirillä. == Näyttelijät == == Tuotanto == Disney Channel vahvisti tilanneensa sarjan toisen kauden helmikuussa 2016 ja kolmannen kauden elokuussa 2017. Skai Jackson kertoi maaliskuussa 2018 lähtevänsä sarjasta ja ilmoitti samalla kolmannen kauden jäävän sarjan viimeiseksi. == Tuotantokaudet == Kausi Jaksot Ensiesitys Avausjakso Päätösjakso 1 21 31. heinäkuuta 2015 20. toukokuuta 2016 2 21 23. elokuuta 2016 24. toukokuuta 2017 3 16 18. kesäkuuta 2018 21. syyskuuta 2018 4 20. kesäkuuta 2019 == Lähteet == == Aiheesta muualla == * Bunk’d Disneyn sivustolla * Bunk’d DisneyABCpress.comissa * Luokka:2010-luvun yhdysvaltalaiset komediasarjat Luokka:Nuortensarjat Luokka:Disney Channelin televisio-ohjelmat
Denis Gougeon

Denis Gougeon (s. 16. marraskuuta 1951 Granby, Québec, Kanada) on kanadalainen säveltäjä. Hän on tuotteliaimpia kanadalaisia säveltäjiä, ja hänen tuotantoonsa kuuluu musiikkia soolosoittimille, lauluäänelle, kamarikokoonpanoille, orkesterille ja teatteriin sekä balettia ja oopperaa. Hän on saanut lukuisia tunnustuksia ja palkintoja, joihin kuuluvat Juno- palkinto ja neljä SOCAN-palkintoa.The Canadian Encyclopedia: Denis Gougeon Gougeon opiskeli sävellystä André Prévostin ja Serge Garantin johdolla. Hän sai maisterin arvon Montrealin yliopistosta vuonna 1980. Lisäksi hän opiskeli kitaransoittoa. Hän muodostaa Walter Boudreaun, Michel-Georges Brégentin, Michel Gonnevillen, Alain Lalonden ja John Rean kanssa Groupe des sissesin. Tässä ominaisuudessa hän teki yhteistyöteoksia, kuten La Folian (1984) ja Musiques des jardins sans complexen (1987). Canadian Opera Company tilasi häneltä kamarioopperan An Expensive Embarrassment, jonka se myös kantaesitti vuonna 1989. Hänen balettinsa Emma B. kantaesitti Münchenin ooppera vuonna 1999. Gougeon on saanut vaikutteita Claude Vivieriltä ja 1900-luvun ranskalaisilta soitinmusiikin säveltäjiltä. Gougeon on johtanut vuosina 1982–1990 avantgardekonserttiseuraa Les Événements du neuf. Hän on opettanut McGillin yliopistossa ja Montrealin yliopistossa. Hänen oppilaitaan ovat Analia Llugdar, Mathieu Lavoie, Simon Bertrand, Pierre Michaud, André Cayer ja Ashot Ariyan. == Lähteet == Luokka:Kanadalaiset säveltäjät Luokka:Oopperasäveltäjät Luokka:Vuonna 1951 syntyneet Luokka:Elävät henkilöt
Den vilda

Den vilda on One More Timen esittämä kappale, joka edusti Ruotsia vuoden 1996 Eurovision laulukilpailussa Norjan Oslossa. Kappale sijoittui Euroviisuissa kolmanneksi 100 pisteellä. == Lähteet == Luokka:Ruotsin euroviisuedustuskappaleet Luokka:Vuoden 1996 euroviisuedustuskappaleet
Lyödyn laki

Lyödyn laki (2018) on Seppo Jokisen jännitysromaani. Kirjan päähenkilö on Komisario Koskinen. Kirja oli Tampereen kirjastojen lainatuin aikuisten romaani vuosina 2018 ja 2019.Mari Siltanen: Tampereen kirjastoissa kävi aiempaa enemmän väkeä – lainatuin aikuisten romaani Seppo Jokisen Lyödyn laki Yle.fi 14.2.2020. Viitattu 13.7.2022. == Lähteet == == Aiheesta muualla == * Kirjasampo Luokka:Seppo Jokisen teokset Luokka:Jännitysromaanit Luokka:Vuoden 2018 kirjat
Filip Vašaš

Filip Vašaš (s. 7. toukokuuta 1999 Stará Ľubovňa, Slovakia) on slovakialainen jääkiekkoilija, joka pelaa kotimaassaan Extraliga-joukkue HK Popradissa. Hän on pelipaikaltaan oikea laitahyökkääjä ja laukoo oikealta. ==Ura== Vašaš on MHK Kežmarokin kasvatti. Hän siirtyi juniorina sittemmin HK Popradiin, jossa Vašaš voitti kauden 2015–2016 päätteeksi Slovakian B-nuorten sarjan mestaruuden. Hän pelasi osan samasta kaudesta myös Slovakian A-nuorten sarjaa maan alle 18-vuotiaiden maajoukkueessa. Kaudella 2016–2017 Vašaš debytoi Popradin miesten Extraliga-joukkueessa, jossa hän pelasi 13 runkosarjaottelua tehopistein 1+2=3. Vašaš teki Extraliga-debyyttinsä 9. syyskuuta 2016 vieraissa HC Košicea vastaan. Ensimmäisen Extraliga-maalinsa hän teki 2. joulukuuta 2016 HKm Zvolenia vastaan. Alkukauden 2017–2018 Vašaš pelasi pääasiassa Slovakian alle 18-vuotiaiden maajoukkueen kehitysohjelma HK Orange 20:n mukana sekä Extraligaa että sarjatasoa alempana 1. hokejová liga SR:ää. Hän pelasi kauden aikana Extraligaa HK Orangessa ja Popradissa yhteensä 33 runkosarjaottelua tehopistein 3+5=8. Vašaš pelasi kevätkaudella miesten pelejä myös neljän runkosarja- ja kolmen playoff-ottelun verran lainalla HK Spišská Nová Vesissä. Hän vahvisti myös Popradin A-nuoria, joiden paras maalintekijä Vašaš oli pudotuspeleissä 12 osumallaan. Kaudeksi 2018–2019 Vašaš siirtyi vuoden mittaisella sopimuksella Mestis-joukkue TuToon. Hän pelasi seuran miesten joukkueessa kolme runkosarjaottelua ilman tehopisteitä ja kaksi Suomen Cupin ottelua tehden yhden maalin. Vašaš pelasi suurimman osan kaudestaan kuitenkin suurimmaksi osaksi TuTon A-nuorissa. Vašaš palasi kaudeksi 2019–2020 vuoden mittaisella sopimuksella kotimaahansa HK Popradin Extraliga- joukkueeseen. ==Tilastot== 2016–2017 HK Poprad SloEL 13 1 2 3 6 – – – – – 2017–2018 HK Orange 20 SloEL 20 3 5 8 16 – – – – – HK Orange 20 Slovakia I 9 5 7 12 16 – – – – – HK Poprad SloEL 13 0 0 0 2 – – – – – HK Spišská Nová Ves Slovakia I 4 0 2 2 2 3 0 0 0 0 2018–2019 TuTo A-SM 37 10 12 22 24 – – – – – TuTo Mestis 3 0 0 0 0 – – – – – 2 kautta yhteensä SloEL 46 4 7 11 24 – – – – – 1 kausi yhteensä Mestis 3 0 0 0 0 – – – – – ==Lähteet== * * * ===Viitteet=== Luokka:Slovakialaiset jääkiekkoilijat Luokka:Vuonna 1998 syntyneet Luokka:Elävät henkilöt
Ambystoma mavortium

Ambystoma mavortium on aksolotlien heimoon kuuluva pyrstösammakkolaji. Se sisältää aiemmin tiikerisalamanterin alalajeiksi luetut A. t. diaboli, A. t. mavortium, täplätiikerisalamanteri (A. t. melanostictum), arizonantiikerisalamanteri (A. t. nebulosum) ja A. t. stebbinsi. Tiikerisalamanteri sen sijaan käsittää nykyään vain ennen alalajina pidetyn idäntiikerisalamanterin (A. t. tigrinum). Alalajit eroavat toisistaan pääasiassa värikuvioiden ja levinneisyyden perusteella. Lajia tavataan Kanadan, Yhdysvaltojen ja Meksikon alueella. == Lähteet == == Aiheesta muualla == * Caudata Culture Species Entry: Tiger salamander Luokka:Salamanterieläimet
Sjúbídú

Sjúbídú on Anna Mjöllin esittämä kappale, joka edusti Islantia vuoden 1996 Eurovision laulukilpailussa Norjan Oslossa. Kappale sijoittui Euroviisuissa kolmanneksitoista 51 pisteellä. == Lähteet == Luokka:Islannin euroviisuedustuskappaleet Luokka:Vuoden 1996 euroviisuedustuskappaleet
Poplaulajan vapaapäivä – 20 suurinta hittiä

Poplaulajan vapaapäivä – 20 suurinta hittiä on suomalaisen Neljä Ruusua -yhtyeen kokoelmalevy, joka julkaistiin 23. lokakuuta 2013. Albumi nousi Suomen virallisen albumilistan sijalle 13. == Kappaleet == == Tekijät == Neljä Ruusua * Ilkka Alanko * Kode Koistinen * Lade Laakkonen * Kämy Kämäräinen Tuotanto * Pauli Saastamoinen – masterointi * Rami Mursula – kannen suunnittelu * Kämy Kämäräinen, EMI, Ratas Music Group – valokuvat * Gabi Hakanen – A&R; Poplaulajan vapaapäivä – 20 suurinta hittiä -albumin kansilehtinen. == Lähteet == Luokka:Neljän Ruusun albumit Luokka:Vuoden 2013 kokoelma-albumit Luokka:Suomalaiset pop rock -albumit
Se på mig

Se på mig on Jan Johansenin esittämä kappale, joka edusti Ruotsia vuoden 1995 Eurovision laulukilpailussa Irlannin Dublinissa. Kappale sijoittui Euroviisuissa kolmanneksi 100 pisteellä. == Lähteet == Luokka:Ruotsin euroviisuedustuskappaleet Luokka:Vuoden 1995 euroviisuedustuskappaleet